62022CO0416_INF
Rješenje Suda (deseto vijeće) od 19. srpnja 2023. –EDP (Oporezivanje stavljanja vrijednosnih papira na tržište)
(predmet C-416/22) (
1
)
„Zahtjev za prethodnu odluku – Članak 99. Poslovnika Suda – Odgovor koji se može jasno izvesti iz sudske prakse – Direktiva 2008/7/EZ – Članak 5. stavak 2. – Neizravni porezi na prikupljanje kapitala – Administrativna pristojba koja se primjenjuje na usluge plasmana obveznica, javnih ponuda za preuzimanje dionica i ponuda za otkup obveznica na tržištu”
1.
Porezne odredbe – Usklađivanje zakonodavstava – Neizravni porezi na prikupljanje kapitala – Direktiva 2008/7 – Transakcije koje ne podliježu neizravnim porezima – Izdavanje i stavljanje u optjecaj prenosivih vrijednosnih papira – Pojam „formalnosti koje su uz to vezane” – Usluge financijskog posredovanja koje se sastoje od objavljivanja ponuda za ponovnu kupnju ili kupnju obveznica, plasmana na tržište i upisa novih obveznica te upisa novih dionica radi povećanja temeljnog kapitala – Isključenost
(Direktiva Vijeća 2008/7, čl. 5. st. 2. t. (b))
(t. 28., 29.)
2.
Porezne odredbe – Usklađivanje zakonodavstava – Neizravni porezi na prikupljanje kapitala – Direktiva 2008/7 – Transakcije koje ne podliježu neizravnim porezima – Izdavanje i stavljanje na tržište dionica ili obveznica – Pojam – Usluge financijskog posredovanja na tržištu dionica ili obveznica koje su sastavni dio ukupne transakcije prikupljanja kapitala – Uključenost
(Direktiva Vijeća 2008/7, čl. 5. st. 2. t. (a) i (b))
(t. 34., 35.)
3.
Porezne odredbe – Usklađivanje zakonodavstava – Neizravni porezi na prikupljanje kapitala – Direktiva 2008/7 – Pristojbe i porez na dodanu vrijednost, – Porez na prijenos vrijednosnih papira – Ponovna kupnja obveznica koja je jednaka otplati zajma sklopljenog izdavanjem obveznica – Neprimjenjivost poreza – Kupnja obveznica koja ne dovodi do konačnog gašenja duga koji je sadržan u tim obveznicama – Primjenjivost poreza
(Direktiva Vijeća 2008/7, čl. 6. st. 1. t. (a))
(t. 36., 37.)
4.
Porezne odredbe – Usklađivanje zakonodavstava – Neizravni porezi na prikupljanje kapitala – Direktiva 2008/7 – Transakcije koje ne podliježu neizravnim porezima – Administrativna pristojba na naknadu koju naplaćuje bankovna institucija koja obavlja usluge ulaganja na tržište prenosivih vrijednosnih papira – Nedopuštenost – Obvezno korištenje usluga treće osobe od strane društva izdavatelja vrijednosnih papira – Nepostojanje utjecaja
(Direktiva Vijeća 2008/7, čl. 5. st. 2. t. (a) i (b))
(t. 42., 43. i izreka)
Izreka
Članak 5. stavak 2. Direktive Vijeća 2008/7/EZ od 12. veljače 2008. o neizravnim porezima na prikupljanje kapitala
treba tumačiti na način da mu se:
protivi nacionalni propis koji predviđa uvođenje administrativne pristojbe na naknadu koju društvo kapitala isplaćuje nekoliko bankarskih institucija kojima je povjerilo usluge financijskog posredovanja u svrhu, kao prvo, objave ponuda za otkup ili kupnju obveznica koje dovode do konačnog prestanka duga koji te obveznice predstavljaju, kao drugo, plasmana na tržište i upisa novih obveznica i, kao treće, upisa novih dionica radi povećanja njegova temeljnog kapitala, i to neovisno o tome jesu li društva izdavatelji predmetnih vrijednosnih papira zakonski obvezna koristiti se uslugama treće osobe ili su to dobrovoljno odabrala.
(
1
)	SL C 389, 10. 10. 2022.